REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/21-24

11. april 2024. godine

B e o g r a d

ZAPISNIK

PRVE SEDNICE ODBORA ZA ZAŠTITU ŽIVOTNE SREDINE,

ODRŽANE 2. APRILA 2024. GODINE

Sednica je počela u 13, 00 časova.

U skladu sa članom 25. stav 2. Poslovnika Narodne skupštine, sednicom je do izbora predsednika Odbora, predsedavao narodni poslanik Marijan Rističević, kao najstariji prisutni član Odbora.

Pored predsedavajućeg, sednici su prisustvovali članovi Odbora: Milimir Vujadinović, Dejan Bulatović, Nenad Ristović, Dušan Marić, Marko Mladenović, Nikola Pantelić, Sanela Strainović, Dragana Arsić, Ivan Karić, Zoran Stojanović, Mila Popović, Aleksandar Jovanović, Borislav Novaković, Tatjana Marković Topalović i Dobrica Veselinović.

Sednici nije prisustvovala članica Odobra Olivera Denić (trenutno nema zamenika).

Sednici su prisustvovale i narodne poslanice: Lidija Šarac i Ivana Rokvić, zamenice članova Odbora.

Za ovu sednicu određen je sledeći

D n e v n i r e d

1. Izbor predsednika Odbora;

2. Izbor zamenika predsednika Odbora.

Prva tačka dnevnog reda **- Izbor predsednika Odbora**

Na predlog narodnog poslanika Marijana Rističevića, Odbor je većinom glasova (10 za, 4 protiv, dvoje nije glasalo) izabrao narodnog poslanika Milimira Vujadinovića za predsednika Odbora.

Druga tačka dnevnog reda **- Izbor zamenika predsednika Odbora**

Izabrani predsednik Odbora, Milimir Vujadinović, nastavio je predsedavanje sednicom Odbora i za zamenika predsednika Odbora predložio narodnog poslanika Marka Mladenovića.

Odbor je većinom glasova (10 za, 4 protiv, dvoje nije glasalo) izabrao narodnog poslanika Marka Mladenovića za zamenika predsednika Odbora.

Sednica je zaključena u 13, 10 časova.

SEKRETAR PREDSEDNIK

Hana Butković Milimir Vujadinović